EELNÕU

# NARVA LINNAVALITSUS

# MÄÄRUS

Narva 2022. a nr ..............

**Narva Linnavalitsuse 25.01.2017. a määruse nr 5 „Narva Pähklimäe Gümnaasiumi vastuvõtu tingimused ja kord“ muutmine**

Määrus kehtestatakse põhikooli- ja gümnaasiumiseaduse § 27 lõike 5 ja Narva Linnavolikogu 10.02.2011 määruse nr 2 „Põhikooli- ja gümnaasiumiseadusega kooli pidaja pädevusse antud ülesannete lahendamise delegeerimine Narva Linnavalitsusele“ § 1 lõike 2 alusel

1. **Määruse muutmine**

Narva Linnavalitsuse 25.01.2017. a määruses nr 5 „Narva Pähklimäe Gümnaasiumi vastuvõtu tingimused ja kord“ tehakse järgmised muudatused:

1. Määruse § 5 täiendatakse lõikega 7¹ järgmises redaktsioonis:

„(7¹) Ilma akadeemilise testita võetakse 10. klassi vastu õpilased, kelle 9. klassi veerandi- või trimestrihinded on väga head“.

1. Määruse § 5 lõige 8 muudetakse, sõnastades järgmiselt:

„(8) Ilma akadeemilise testita võetakse 10. klassi vastu õpilased, kelle 9. klassi veerandi- või trimestrihinded on vähemalt head ning:

1. kes on õppides 7.-9. klassis tulnud maakondlikel aineolümpiaadidel (v.a kunstiained, tehnoloogia, kehaline kasvatus) 10 parema hulka või
2. kes on õppides 7.-9. klassis tulnud linna aineolümpiaadidel (v.a kunstiained, tehnoloogia, kehaline kasvatus) 6 parema hulka või
3. kes on õppides 7.-9. klassis tulnud riiklikel aineolümpiaadidel (v.a kunstiained, tehnoloogia, kehaline kasvatus) 20 parema hulka“.
4. Määruse § 5 lõige 10 punkt 1 muudetakse, sõnastades järgmiselt:

„1) põhikooli eesti keele lõpueksami tulemus on vähemalt 60 punkti“.

1. Määruse § 5 täiendatakse lõikega 10¹ järgmises redaktsioonis:

„(10¹) Akadeemilise testi tulemustest teavitatakse Narva Pähklimäe Gümnaasiumi õpilasi e-kooli vahendusel, teistes koolides õppivaid kandidaate teavitatakse e-posti teel“.

1. **Rakendussätted**

Määrus jõustub seadusega sätestatud korras.

Katri Raik

Linnapea Üllar Kaljuste

Linnasekretär

**Õ I E N D** 14.02.2022. a nr 3.1-19/5

**Narva Linnavalitsuse 25.07.2017. a määruse nr 5 „Narva Pähklimäe Gümnaasiumi vastuvõtu tingimused ja kord“ muutmine**

Määrus kehtestatakse põhikooli- ja gümnaasiumiseaduse § 27 lõike 5 ja Narva Linnavolikogu 10.02.2011 määruse nr 2 „Põhikooli- ja gümnaasiumiseadusega kooli pidaja pädevusse antud ülesannete lahendamise delegeerimine Narva Linnavalitsusele“ § 1 lõike 2 alusel

Pähklimäe gümnaasiumi direktor valmistas ette õpilaste vastuvõtmise korra ja tingimuste muutmist ning esitas need arvamuse andmiseks kooli hoolekogule. Narva Pähklimäe Gümnaasiumi hoolekogu 26.01.2022. a otsusega nr 70 kiitis kooli vastuvõtu tingimuste ja korra muutmist heaks.

Muudatustega täpsustatakse õpilaste 10. klassi vastuvõtmise tingimusi. Ilma akadeemilise testita võetakse gümnaasiumi vastu õpilased, kelle 9. klassi veerandi- või trimestrihinded on väga head ehk „5“. Kui õpilase hinded on vähemalt head ehk „4“, siis ilma akadeemilise testita võetakse 10. klassi vastu õpilased, kes on:

õppides 7.-9. klassis tulnud maakondlikel aineolümpiaadidel 10 parema hulka või

õppides 7.-9. klassis tulnud linna aineolümpiaadidel 6 parema hulka või

õppides 7.-9. klassis tulnud riiklikel aineolümpiaadidel 20 parema hulka.

Aineolümpiaadide tulemuste hindamisel ei võeta arvesse nn rakendusaineid (kunstiained, tehnoloogia, kehaline kasvatus).

Juhul, kui 10. klassi astumist soovijatel on võrdsed akadeemilise testi tulemused, siis muudatuse kohaselt eelistatakse neid, kelle põhikooli eesti keele lõpueksami tulemus on vähemalt 60 punkti. Selline tingimus on vajalik selleks, et 10. klassis õpiksid õpilased, kelle eesti keele oskuse tase võimaldab edukalt õppida gümnaasiumis.

Täpsustatakse ka akadeemilise testi tulemustest kirjaliku teavitamise korda. Narva Pähklimäe Gümnaasiumi õpilasi hakatakse tulemustest teavitama e-kooli vahendusel, mujal õppivaid isikuid – e-posti teel.

Larissa Degel

juhataja asetäitja

juhataja ülesannetes

Vladislav Iljin 359 9127

**Peetri plats 1 Telefon 359 9120, 359 9122, 359 9124 e-post: kultuur@narva.ee**

**20308 NARVA Faks 359 9199 Registrikood 75024260**

[vladislav.iljin@narva.ee](mailto:vladislav.iljin@narva.ee)